

Рокьи ракьалда т1ад бук1инч1ебани,

Бук1инароан гьаб г1умруги бакъги,

Рокьи рак1азулъан ц1илъич1ебани,

Ц1ияб канлъи лъийго рагьилароан.

Гьуинаб каламги, г1амалги, ях1ги-

Кинабго рокьуца гурищ бижулеб?

Бажаригун гьунар, к1удиял ишал,

Г1адамазде бугеб рокьиялъ кьола.

Рек1ел т1иналдасан т1егьлъун бижараб,

Биччанте ракьалда рокьи гвангъизе,

Гугьар меседилаб, чангит г1арцулаб

Чулъун, гьеб ракьалда бокьухъе ине.